Pandemik selesema 1957–1958

Selesema Asia yang juga dikenali sebagai pandemik selesema 1957–1958 ialah peristiwa pandemik virus influenza A subjenis H2N2 yang bermula dari Singapura dan membunuh lebih kurang sejuta orang di seluruh dunia.

 Sejarah 
Baka virus yang menjadi punca pandemik ini ialah virus influenza A subjenis H2N2, iaitu gabungan semula virus selesema burung dan selesema manusia. Memandangkan ia merupakan baka virus baru, tiada imuniti yang dimiliki oleh penduduk. Kes selesema bermula di Singapura pada Februari 1957, Hong Kong pada April 1957, dan di bandar pesisir di Amerika Syarikat pada musim panas 1957. Virus influenza H2N2 terus berkembang sehingga tahun 1968, ketika ia berubah melalui pemndahan antigenik menjadi virus influenza A subjenis H3N2, penyebab pandemik influenza 1968.

 Perkiraan kematian 
Penyakit ini dianggarkan mempunyai kadar komplikasi 3% dan mortaliti 0,3% di United Kingdom. Secara keseluruhan, pandemik ini menyebabkan 1 hingga 2 juta kematian di seluruh dunia; Pusat Kawalan dan Pencegahan Penyakit Amerika Syarikat menganggarkan 1,1 juta kematian di seluruh dunia. Menurut satu kajian dalam Journal of Infectious Diseases, peningkatan kematian tertinggi berlaku di Amerika Latin. Sekitar 70.000 hingga 116.000 orang meninggal di Amerika Syarikat. Pada awal 1958 di United Kingdom, seramai 14.000 orang telah meninggal akibat selesema dari jumlah 9 juta orang yang jatuh sakit. Menurut kajian oleh Barbara Sands, beberapa peningkatan kematian yang dikaitkan dengan program Lompatan Jauh ke Depan di China mungkin sebenarnya diakibatkan oleh selesema 1957. Selesema ini tidak berbahaya berbanding pandemik selesema Sepanyol 1918.

 Kesan ekonomi 
Dow Jones Industrial Average kehilangan 15% dari nilainya pada separuh kedua 1957. Di United Kingdom, kerajaan membayar £ 10.000.000 untuk faedah sakit dan beberapa kilang dan lombong terpaksa ditutup. Banyak sekolah di Ireland terpaksa ditutup, termasuk 17 di Dublin.

 Rujukan 


Bacaan lanjut


Kategori:Pandemik influenza